PERUSTELUT

1. EHDOTUKSEN TAUSTA

Neuvoston asetuksissa (EU) N:o 39/2013 ja (EU) N:o 40/2013 vahvistetaan Euroopan unionin vesillä ja Euroopan unionin aluksiin tietyillä Euroopan unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2013. Kyseisissä asetuksissa esitettyjä kalastusmahdollisuuksia muutetaan asetusten voimassaoloaikana yleensä useita kertoja.

Asetuksessa (EU) N:o 1262/2012 vahvistetaan EU:n aluksiin sovellettavat eräiden syvänmeren kalakantojen kalastusmahdollisuudet vuosiksi 2013 ja 2014.

Asetuksella (EY) N:o 754/2009 puolestaan suljetaan tietyt alusryhmät asetuksen (EY) N:o 1342/2008 III luvussa säädetyn turskaa koskevan pyyntiponnistusjärjestelmän ulkopuolelle. Kun on tarpeen ottaa järjestelmän ulkopuolelle suljettu alusryhmä uudelleen mukaan asetukseen (EY) N:o 754/2009, on muutettava asetuksen asiaankuuluvia säännöksiä sekä kahden edellä mainitun kalastusmahdollisuuksia koskevan asetuksen liitteessä II A mainittuja pyyntiponnistusrajoituksia.

2. KUULEMISTEN JA VAIKUTUSTEN ARVIOINTIEN TULOKSET

Ei sovelleta.

3. EHDOTUKSEN OIKEUDELLINEN SISÄLTÖ

Ehdotetuilla muutoksilla halutaan muuttaa edellä mainittuja neljää asetusta seuraavasti:

– Alusryhmien ottaminen uudelleen mukaan turskaa koskevaan pyyntiponnistuksen hallinnointijärjestelmään. Turskan hoitosuunnitelmassa (neuvoston asetus (EY) N:o 1342/2008) vahvistetaan kyseiselle kannalle pyyntiponnistusjärjestelmä, joka perustuu jäsenvaltioiden komissiolle ja tieteellis-teknis-taloudelliselle kalastuskomitealle (STECF) säännöllisesti toimittamiin tietoihin. STECF:n jäsenvaltioiden tiedoista antaman lausunnon perusteella komissio voi sitten ehdottaa joidenkin alusryhmien sulkemista turskasuunnitelmassa vahvistetun pyyntiponnistusjärjestelmän ulkopuolelle. Välttämätön edellytys järjestelmän ulkopuolelle sulkemiselle on, että kyseessä olevat alukset pyytävät enintään 1,5 prosenttia koko turskasaaliista. Jäsenvaltioiden on ilmoitettava vuosittain alukset, jotka on suljettu järjestelmän ulkopuolelle, jotta komissio voi varmistaa (STECF:n lausunnon perusteella), ettei turskasaaliita koskeva 1,5 prosentin raja ylity. Muutoin neuvosto ottaa turskasuunnitelmassa edellytetyn mukaisesti kyseiset alukset uudelleen mukaan pyyntiponnistusjärjestelmään. Tältä osin ja turskasuunnitelmassa ja sen täytäntöönpanosäännöissä vahvistettujen menettelyjen mukaisesti ehdotetaan muutoksia tähän asti järjestelmän ulkopuolelle suljettujen yhden ranskalaisen alusryhmän ja yhden espanjalaisen alusryhmän ottamiseksi uudelleen mukaan järjestelmään muuttamalla asetuksia (EY) N:o 754/2009, (EU) N:o 39/2013 ja (EU) N:o 40/2013.

– Tässä ehdotuksessa oikaistaan kaksi virhettä. Toinen niistä koskee asetuksessa (EU) N:o 40/2013 olevaa, keilan TAC:ia alueeseen IV kuuluvilla Norjan vesillä käsittelevää kohtaa, jota EU:n ja Norjan välillä käytyjen neuvottelujen tulosten perusteella olisi pitänyt muuttaa jo aikaisemmin vuoden 2013 aikana. Toinen virhe koskee Norjan mustakitaturskakiintiön osuutta, joka voidaan pyytää EU:n vesillä. Laskuvirhe on oikaistava luvussa, joka otettiin käyttöön osana asetuksessa (EU) N:o 40/2013 esitettyä ensimmäistä vuoden 2013 kalastusmahdollisuuksia koskevaa muutosta.

– Vuonna 2010 Länsi- ja Keski-Tyynenmeren kalastuskomissio (WCPFC) kielsi eteläisen Tyynenmeren valkotonnikalan kohdennetun kalastuksen WCPFC-yleissopimusalueella linjan 20° S eteläpuolella. Vaikka yksikään EU:n alus ei ole harjoittanut kyseisen kannan kohdennettua kalastusta ennen vuotta 2010, sen aikana tai myöhemmin, on aiheellista täydentää WCPFC-yleissopimusalueella rekisteröityihin EU:n aluksiin sovellettavaa sääntelykehystä, joka esitetään asetuksessa (EU) N:o 40/2013.

– Intian valtameren tonnikalatoimikunta (IOTC) hyväksyi vuosikokouksessaan 2013 päätöslauselman, jonka tavoitteena on valkopilkkahain suojelu ja jota sovelletaan luvan saaneita aluksia koskevaan IOTC:n rekisteriin merkittyihin aluksiin sekä IOTC:n avomerikalastuksen yhteydessä hoitamien tonnikalalajien tai tonnikalan lähilajien kalastusluvan saaneisiin aluksiin. Toimenpide käsittää myös lievemmän kalastusmahdollisuuksia koskevan järjestelmän, jota sovelletaan pienimuotoiseen kalastukseen eli yksinomaan omalla talousvyöhykkeellään kalastustoimintaa harjoittaviin aluksiin. Kyseinen IOTC-toimenpide on lisättävä voimassa oleviin, kettuhaita kaikkien Alopiidae-heimon lajien osalta koskeviin toimenpiteisiin, jotka esitetään asetuksessa (EU) N:o 40/2013. On myös oikaistava liitteessä VI olevassa 2 kohdassa oleva virhe, joka koskee miekkakalan ja valkotonnikalan kalastukseen IOTC-yleissopimuksen alueella luvan saaneita EU:n aluksia.

– Komissio pyysi Kansainväliseltä merentutkimusneuvostolta (ICES) lausuntoa siitä, olisiko aiheellista tarkistaa syvänmerenhaiden luetteloa, joka vahvistetaan EU:n aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2013 ja 2014 annetussa neuvoston asetuksessa (EU) N:o 1262/2012. Heinäkuussa 2013 ICES antoi lausunnon, jonka mukaan on olemassa riittävästi tieteellistä tietoa perusteeksi poistaa rengaskissahai (Galeus melastomus) kyseisestä luettelosta ja lisätä siihen kaikki Centrophorus-sukuun kuuluvat lajit.

2013/0337 (NLE)

Ehdotus

NEUVOSTON ASETUS

asetusten (EY) N:o 754/2009, (EU) N:o 1262/2012, (EU) N:o 39/2013 ja (EU) N:o 40/2013 muuttamisesta tiettyjen kalastusmahdollisuuksien osalta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,

ottaa huomioon Euroopan komission ehdotuksen,

sekä katsoo seuraavaa:

(1) Neuvoston asetuksessa (EY) N:o 2371/2002[1] vaaditaan, että vesialueille pääsyä ja vesiluonnonvarojen käyttöoikeutta sekä kestävän kalastustoiminnan harjoittamista koskevat unionin toimenpiteet vahvistetaan ottaen huomioon käytettävissä olevat tieteelliset, tekniset ja taloudelliset lausunnot sekä erityisesti tieteellis-teknis-taloudellisen kalastuskomitean (STECF) laatimat kertomukset ja alueellisilta neuvoa-antavilta toimikunnilta saadut lausunnot.

(2) Neuvoston asetuksella (EY) N:o 754/2009[2] neuvosto sulki tietyt alusryhmät neuvoston asetuksen (EY) N:o 1342/2008[3] III luvussa säädetyn pyyntiponnistusjärjestelmän ulkopuolelle. Sallittu pyyntiponnistus aluksille, joihin kyseistä järjestelmää sovelletaan, on nykyisellään vahvistettu neuvoston asetuksen (EU) N:o 39/2013[4] liitteessä II A ja neuvoston asetuksen (EU) N:o 40/2013 liitteessä II A.[5]

(3) Eräs Espanjan lipun alla purjehtivien ja Skotlannin länsipuolella kalastavien alusten ryhmä on nykyisin suljettu asetuksessa (EY) N:o 1342/2008 säädetyn pyyntiponnistusjärjestelmän soveltamisen ulkopuolelle. STECF ei kyennyt Espanjan vuonna 2013 toimittamien tietojen perusteella arvioimaan, täyttyivätkö asetuksessa (EY) N:o 1342/2008 vahvistetut edellytykset yhä vuoden 2012 hallinnointijaksolla. Tästä syystä on aiheellista ottaa kyseinen espanjalaisten alusten ryhmä uudelleen mukaan mainittuun pyyntiponnistusjärjestelmään. Sen vuoksi asetusta (EY) N:o 754/2009 ja asetuksen (EU) N:o 39/2013 liitettä II A olisi muutettava.

(4) Eräs Ranskan lipun alla purjehtivien ja Pohjanmerellä kalastavien alusten ryhmä on nykyisin suljettu asetuksessa (EY) N:o 1342/2008 säädetyn pyyntiponnistusjärjestelmän soveltamisen ulkopuolelle. Ranskan vuonna 2013 toimittamien tietojen perusteella STECF arvioi, että kyseisten alusten saaliit ylittivät vahvistetun enimmäismäärän. Tästä syystä on aiheellista ottaa kyseinen ranskalaisten alusten ryhmä uudelleen mukaan mainittuun pyyntiponnistusjärjestelmään. Sen vuoksi asetusta (EY) N:o 754/2009 ja asetuksen (EU) N:o 40/2013 liitettä II A olisi muutettava.

(5) Neuvoston asetuksessa (EU) N:o 1262/2012[6] vahvistetaan syvänmerenhaiden luettelon osalta saalisrajat vuosiksi 2013 ja 2014. Komissio pyysi Kansainväliseltä merentutkimusneuvostolta (ICES) lausuntoa siitä, olisiko luetteloa syytä muuttaa. ICES katsoi, että on olemassa riittävästi tieteellistä tietoa perusteeksi poistaa rengaskissahai (Galeus melastomus) syvänmerenhaiden luettelosta ja lisätä siihen kaikki Centrophorus-sukuun kuuluvat lajit (Centrophorus spp.). Sen vuoksi asetusta (EU) N:o 1262/2012 olisi muutettava.

(6) Intian valtameren tonnikalatoimikunta (IOTC) hyväksyi vuosikokouksessaan 2013 päätöslauselman, jonka tavoitteena on valkopilkkahain suojelu ja jota sovelletaan IOTC:n luvan saaneiden alusten rekisteriin merkittyihin aluksiin kieltämällä, väliaikaisena pilottitoimenpiteenä, valkopilkkahain osan tai kokonaisen ruhon aluksella pitäminen, jälleenlaivaus, purkaminen tai varastointi. Päätöslauselma mahdollistaa poikkeuksen soveltamisen pienimuotoiseen kalastukseen eli lippujäsenvaltionsa talousvyöhykkeillä kalastustoimintaa harjoittaviin kalastusaluksiin. Sen vuoksi asetuksen (EU) N:o 40/2013 23 artiklaa olisi muutettava.

(7) Länsi- ja Keski-Tyynenmeren kalastuskomissio (WCPFC) antoi vuosikokouksessaan 2010 suosituksen eteläisen Tyynenmeren valkotonnikalaa yleissopimusalueella linjan 20° S eteläpuolella aktiivisesti kalastavien alusten määrän rajoittamisesta. Näin ollen olisi varmistettava, että EU:n alukset jatkavat toimintaansa kohdentamatta sitä kyseiseen lajiin WCPFC-yleissopimusalueella linjan 20° S eteläpuolella. Sen vuoksi asetuksen (EU) N:o 40/2013 29 artiklaan olisi lisättävä uusi kohta.

(8) EU:n alusten kalastusmahdollisuudet Norjan vesillä ja norjalaisten alusten kalastusmahdollisuudet EU:n vesillä vahvistetaan vuosittain ottaen huomioon kalastusoikeuksia koskevat neuvottelut, joita käydään Norjan kanssa tehdyn kahdenvälisen kalastussopimuksen mukaisesti[7]. Koska vuoden 2013 järjestelyjä koskevat neuvottelut eivät olleet vielä päättyneet, asetuksessa (EU) N:o 40/2013 vahvistettiin asianomaisten kantojen osalta väliaikaiset kalastusmahdollisuudet. Norjan kanssa käytävät neuvottelut päätettiin 18 päivänä tammikuuta 2013, ja asianomaisia asetuksen (EU) N:o 40/2013 säännöksiä muutettiin neuvoston asetuksella (EU) N:o 297/2013[8]. Keilakanta alueeseen IV kuuluvilla Norjan vesillä jätettiin kuitenkin virheellisesti pois asetuksesta (EU) N:o 297/2013. Lisäksi mustakitaturskan määrä, jonka Norja voi kalastaa alueisiin II, IVa, V ja alueeseen VI linjan 56° 30' N pohjoispuolella sekä alueeseen VII linjan 12° W länsipuolella kuuluvilla EU:n vesillä ei vastannut kyseisen maan kanssa käytyjen neuvottelujen jälkeen sovittua määrää. Sen vuoksi asetuksen (EU) N:o 40/2013 liitettä I A olisi muutettava.

(9) Havaittiin virhe, joka koski EU:lle myönnettyä miekkakalan ja valkotonnikalan kalastukseen IOTC-yleissopimuksen alueella luvan saaneiden alusten määrää ja kapasiteettia. Sen vuoksi asetuksen (EU) N:o 40/2013 liitettä VI olisi muutettava.

(10) Pyyntiponnistusrajoituksia koskevia tämän asetuksen säännöksiä olisi sovellettava 1 päivästä helmikuuta 2013. Saalisrajoituksia ja niiden jakamista koskevia säännöksiä olisi sovellettava 1 päivästä tammikuuta 2013, lukuun ottamatta uusia WCPFC:ä ja IOTC:a koskevia säännöksiä, joita olisi sovellettava tämän asetuksen voimaantulopäivästä. Tällainen takautuva soveltaminen ei loukkaa oikeusvarmuuden periaatetta, koska asianomaisia kalastusmahdollisuuksia ei ole vielä käytetty loppuun. Koska pyyntiponnistusjärjestelmien muuttamisella on välitön vaikutus asianomaisten laivastojen taloudelliseen toimintaan, tämän asetuksen olisi tultava voimaan välittömästi sen julkaisupäivänä,

ON HYVÄKSYNYT TÄMÄN ASETUKSEN:

1 artikla Asetuksen (EY) N:o 754/2009 muuttaminen

Poistetaan asetuksen (EY) N:o 754/2009 1 artiklan b ja j alakohta.

2 artikla Asetuksen (EU) N:o 1262/2012 muuttaminen

Muutetaan neuvoston asetuksen (EU) N:o 1262/2012 liite I tämän asetuksen liitteen I tekstin mukaisesti.

3 artikla Asetuksen (EU) N:o 39/2013 muuttaminen

Muutetaan asetuksen (EU) N:o 39/2013 liite II A tämän asetuksen liitteen II tekstin mukaisesti.

4 artikla Asetuksen (EU) N:o 40/2013 muuttaminen

Muutetaan asetus (EU) N:o 40/2013 seuraavasti:

(1) Korvataan 23 artikla seuraavasti:

”23 artikla Hait

1. Kielletään kaikkien Alopiidae-heimon kettuhailajien osan tai koko ruhon pitäminen aluksella, jälleenlaivaus tai purkaminen kaikissa kalastusmuodoissa.

2. Kielletään valkopilkkahaiden (Carcharhinus longimanus) osan tai koko ruhon pitäminen aluksella, jälleenlaivaus tai purkaminen kaikissa kalastusmuodoissa lukuun ottamatta aluksia, joiden kokonaispituus on alle 24 metriä ja jotka harjoittavat kalastustoimintaa yksinomaan oman lippujäsenvaltionsa talousvyöhykkeellä, ja edellyttäen, että niiden saalis on tarkoitettu pelkästään paikalliseen kulutukseen.

3. Edellä 1 ja 2 kohdassa tarkoitettuja lajeja ei saa vahingoittaa, jos ne saadaan sattumalta saaliiksi. Yksilöt on päästettävä heti takaisin mereen.”

(2) Korvataan 29 artikla seuraavasti:

”29 artikla Isosilmätonnikalan, keltaevätonnikalan, boniitin ja eteläisen Tyynenmeren valkotonnikalan kalastusta koskevat edellytykset

1. Jäsenvaltioiden on varmistettava, ettei kurenuotta-aluksille, jotka pyytävät isosilmätonnikalaa (Thunnus obesus), keltaevätonnikalaa (Thunnus albacares) ja boniittia (Katsuwonus pelamis) linjojen 20º N and 20º S välillä avomerellä sijaitsevalla osalla WCPFC-yleissopimuksen aluetta, myönnettyjen kalastuspäivien määrä lisäänny.

2. EU:n alukset eivät saa pyytää kohdennetusti Tyynenmeren valkotonnikalaa (Thunnus alalunga) WCPFC-yleissopimuksen alueella linjan 20° S eteläpuolella.”

(3) Muutetaan liite I A tämän asetuksen liitteen III tekstin mukaisesti.

(4) Muutetaan liite II A tämän asetuksen liitteen IV tekstin mukaisesti.

(5) Muutetaan liite VI tämän asetuksen liitteen V tekstin mukaisesti.

5 artikla Voimaantulo

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Asetuksen 4 artiklan 3 ja 5 kohtaa sovelletaan kuitenkin 1 päivästä tammikuuta 2013 ja 1 artiklaa, 3 artiklaa ja 4 artiklan 4 kohtaa sovelletaan 1 päivästä helmikuuta 2013.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE I

Korvataan asetuksen (EU) N:o 1262/2012 liitteessä olevan 1 osan 2 kohta seuraavasti:

”2. Tässä asetuksessa ’syvänmerenhailla’ tarkoitetaan seuraavia lajeja:

Yleisnimi || Kolmikirjaiminen koodi || Tieteellinen nimi

Kissahait || API || Apristurus spp.

Kaulushai || HXC || Chlamydoselachus anguineus

Pistinhait || CWO || Centrophorus spp.

Ruskosusihai || CYO || Centroscymnus coelolepis

Kuonosamettihai || CYP || Centroscymnus crepidater

Tummavalohai || CFB || Centroscyllium fabricii

Lattahai || DCA || Deania calcea

Leijahai || SCK || Dalatias licha

Isovalohai || ETR || Etmopterus princeps

Samettivalohai || ETX || Etmopterus spinax

Pohjankissahai || GAM || Galeus murinus

Kidushai || SBL || Hexanchus griseus

Purjehai || OXN || Oxynotus paradoxus

Veitsihammashai || SYR || Scymnodon ringens

Holkeri || GSK || Somniosus microcephalus”

LIITE II

Korvataan asetuksen (EU) N:o 39/2013 liitteen II A lisäyksessä 1 olevan d taulukon Espanjaa koskeva sarake (ES) seuraavasti:

”Säännelty pyydys || ES

TR1 || 249 152

TR2 || 0

TR3 || 0

BT1 || 0

BT2 || 0

GN || 13 836

GT || 0

LL || 1 402 142”

LIITE III

Muutetaan asetuksen (EU) N:o 40/2013 liite I A seuraavasti:

(a) korvataan kohta, joka koskee keilaa Norjan vesillä alueella IV, seuraavasti:

”Laji: || Keila Brosme brosme || Alue: || Norjan vedet alueella IV (USK/04-N.)

Belgia || 0 || || Analyyttinen TAC Asetuksen (EY) N:o 847/96 3 artiklaa ei sovelleta. Asetuksen (EY) N:o 847/96 4 artiklaa ei sovelleta.

Tanska || 165 ||

Saksa || 1 ||

Ranska || 0 ||

Alankomaat || 0 ||

Yhdistynyt kuningaskunta || 4 ||

Unioni || 170 ||

|| ||

TAC || Ei sovelleta” ||

(b) korvataan kohta, joka koskee mustakitaturskaa EU:n vesillä alueilla II, IVa, V ja alueella VI linjan 56°30' N pohjoispuolella sekä alueella VII linjan 12° W länsipuolella, seuraavasti:

”Laji: || Mustakitaturska Micromesistius poutassou || Alue: || EU:n vedet alueilla II, IVa, V ja alueella VI linjan 56° 30' N pohjoispuolella sekä alueella VII linjan 12° W länsipuolella (WHB/24A567)

Norja || 99 408 || (1) (2) || Analyyttinen TAC ||

|| || || ||

TAC || 643 000 || || ||

(1) Lasketaan kuuluvaksi rannikkovaltioiden sopimuksella vahvistettuihin Norjan saalisrajoituksiin. (2) Erityisedellytys: alueelta IV pyydettävä saalis saa olla enintään 24 852 tonnia eli 25 prosenttia Norjan vesillepääsykiintiöstä.” ||

LIITE IV

Korvataan asetuksen (EU) N:o 40/2013 liitteen II A lisäyksessä 1 oleva Ranskaa koskeva sarake (FR) seuraavasti:

”Säännelty pyydys || FR

TR1 || 1 505 354

TR2 || 6 496 811

TR3 || 101 316

BT1 || 0

BT2 || 1 202 818

GN || 342 579

GT || 4 338 315

LL || 125 141”

LIITE V

Korvataan asetuksen (EY) N:o 40/2013 liitteessä VI oleva 2 kohta seuraavasti:

”2. Sellaisten EU:n alusten enimmäismäärä, joilla on lupa kalastaa miekkakalaa ja valkotonnikalaa IOTC-yleissopimusalueella

Jäsenvaltio || Alusten enimmäismäärä || Kapasiteetti (bruttotonneina)

Espanja || 27 || 11 590

Ranska || 41 || 5 382

Portugali || 15 || 6 925

Yhdistynyt kuningaskunta || 4 || 1 400

Unioni || 87 || 25 297”

[1] Neuvoston asetus (EY) N:o 2371/2002, annettu 20 päivänä joulukuuta 2002, elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa (EYVL L 358, 31.12.2002, s. 59).

[2] Neuvoston asetus (EY) N:o 754/2009, annettu 27 päivänä heinäkuuta 2009, tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle (EUVL L 214, 19.8.2009, s. 16).

[3] Neuvoston asetus (EY) N:o 1342/2008, annettu 18 päivänä joulukuuta 2008, turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta ja asetuksen (EY) N:o 423/2004 kumoamisesta (EUVL L 348, 24.12.2008, s. 2).

[4] Neuvoston asetus (EU) N:o 39/2013, annettu 21 päivänä tammikuuta 2013, EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuulumattomien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013 (EUVL L 23, 25.1.2013, s. 1).

[5] Neuvoston asetus (EU) N:o 40/2013, annettu 21 päivänä tammikuuta 2013, EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013 (EUVL L 23, 25.1.2013, s. 54).

[6]

[7] Euroopan talousyhteisön ja Norjan kuningaskunnan välinen kalastussopimus (EYVL L 226, 29.8.1980, s. 48).

[8] Neuvoston asetus (EU) N:o 297/2013, annettu 27 päivänä maaliskuuta 2013, asetusten (EU) N:o 44/2012, (EU) N:o 39/2013 ja (EU) N:o 40/2013 muuttamisesta tiettyjen kalastusmahdollisuuksien osalta (EUVL L 90, 28.3.2013, s. 10).